"RAM AN EMIGRANŢII FIDELI VALORILOR CULTURII LOR DE 

ORIGINE?" 

(Chestionar: Gabriel Stănescu - Florentin Smarandache) 



GS: Nu e un secret pentru nimeni ca intr-o tara prin excelenta a emigraţiei si intr-o 
societate multiculturala, precum cea americana, se acorda extrem de putina atentie 
intelegerii adecvate si nuanţate a procesului complex, plin de sacrificii personale si 
riscuri, prin care noii veniţi incearca sa se adapteze noilor standarduri sociale, in pofida 
faptului ca raman, mulţi dintre ei, fideli valorilor de origine. 

Cum vedeţi Dvs acest aparent paradox/paralelism cultural pornind de la datele oferite 
de propria experienţa? 

FS: O cultură încearcă să înghită alte culturi, din păcate. Mahatma Ghandi afirmase că 
nici o cultură nu poate supravieţui dacă vrea să fie exclusivistă. Deci, câte ceva din 
culturile mici se impregnează în cultura mare care le asimilează (formându-se o 
multicultură). 

Parţialmente emigranţii rămân fideli culturii de origine, depinde însă de vârsta la care au 
plecat din ţară. Cu cât au părăsit mai în vârstă, cu atât rămân mai ataşaţi ţării native şi se 
adaptează mai greu, în timp ce copiii uită în procent ridicat (sau renunţă la) valorile 
patriei străbunilor. 



GS: Ce rol joaca in procesul de integrare in noua cultura factorii individuali (educaţia, 
temperamentul, experienţa, varsta), in raport cu modelul /modelele pe care le oferă 
societate americana? Ma refer la natura raporturilor interpersonale a noilor veniţi cu 
americanii nativi si cu alte categorii etnice de emigranţi, dar si la raporturile acestora cu 
diverse instituţii tipice sistemului administrativ si politic american ? 



FS : Din punct de vedere al creaţiei în limba română am pierdut - deoarece nu mai trăiesc 
în atmosfera ţării. Totuşi, scriu jurnalul intim şi memoriile de călătorie pe la diverse 
conferinţe în româneşte, deşi mai mulţi m-au întrebat de ce nu scriu în engleză? Fiindcă 
aş compune ceva plat, mecanic. 

Dar, privind articolele şi cărţile ştiinţifice, am câştigat , deoarece mânuiesc mai bine 
engleza, care-i limba internaţională a cercetării, şi-n plus mi-am înmulţit relaţiile cu 
oameni de ştiinţă de prin întreaga lume. 



GS: Cum interactioneaza inceputurile istoriei Dvs personale, locurile natale, limba 

materna, istoria si cultura de origine cu noile realitati ale culturii de adopţie? 




FS: La început pentru mine America a fost un şoc, mi se părea totul aşa diferit de parcă 
eram pe altă planetă! Neavând pe nimeni aici, a trebuit să ma descurc singur, şi mi -a fost 
destul de greu. . . 

Nu ştiam să conduc maşina (iar când a trebuit să intru pe autostradă mi-a fost frică!), 
despre engleză aveam cunoştinţe vagi (în şcoală studiasem franceza şi latina). 

A trebuit să-nvăţ lucruri elementare: cum să fac aplicaţii pentru “job” [serviciu], ce- 
nseamnă asigurare medicală şi cum s-o foloseşti, analog asigurare de maşină, chiar ce 
acte şi cum să închiriez un apartament! 

Acum îmi pare totul firesc, m-am adaptat treptat-treptat, mi-au trebuit însă ani. . . 

Cicero a exclamat că vivere est cogitare [a trăi înseamnă a gândi]. 

De fapt, cât trăim învăţăm, ne povăţuieşte un proverb. Ne adaptăm, aş completa eu. 



GS: Ce invataminte ati tras din propria experienţa de emigrant pe care ati dori sa le 
impartasiti conaţionalilor aflaţi in aceeaşi ipostaza ? 

FS: Din odiseea lagărului şi-a exilului am observat că emigranţii meseriaşi se 

acomodează şi integrează mai uşor în societatea mercantilă occidentală, deoarece găsesc 
mai uşor de lucru corespunzător calificării lor. 

In vreme ce poeţii, scriitorii, artiştii trebuiesc să desfăşoare o muncă din care să se- 
ntreţină material, şi abia în timpul liber să se dedice creaţiilor. Statisticile arată că în 
Statele Unite numai 2-3% dintre aceşti creatori pot trăi din literatură sau din artă. . . 
însă cei cu studii superioare învaţă mai uşor limba ţării de adopţie decât cei fără studii. 
Cercetătorii ştiinţifici, ale căror rezultate pot fi aplicate în practică, au şanse mai mari de 
reuşită profesională decât cei cu rezultate doar teoretice. Ca exemplu, vă pot spune că eu 
însuşi m-am reprofilat de pe ‘matematica pură’ pe ‘ştiinţa aplicată’ în inginerie, medicină, 
militărie, robotică [vezi Teoria Dezert-Smarandache din Fuziunea Informaţiei, sau logica 
neutrosofică - o generalizare a logicii fuzzy, şi-n prezent chiar fizica nucleară ] - atras de 
grupuri de cercetători francezi, indieni, canadieni, australieni, bulgari, indonezieni, 
egipteni, chinezi, americani, ruşi, argentinieni, cehi, croaţi, etc. -, fiind astfel sponsorizat 
de NASA, NATO, Compania de cercetări în apărarea militară Marcus Evans, şi 
universitatea mea pentru a prezenta lucrări la zeci de conferinţe internaţionale. 




